Канцонијер

Франческо Петрарка (1304-1374), италијански песник, своја дела писао је на италијанском и на латинском језику. Канцонијер је његова аутобиографска збирка песама о љубави, писана на италијанском језику. Она садржи 366 песама за сваки дан у години , међу којима је чак 317 сонета. Франческо Петрарка је све ове песме посветио Лаури, својој неоствареној љубави.

Прочитај LXI сонет из Читанке.

Шта је у њему опевано? Петраркин и Лаурин сусрет

То се, према Петраркином сведочењу догодило 6. 4. 1327. године у цркви у Авињону.

Како се Петрарка осећао? Био је усхићен.

Шта је опевао? Лепоту љубави која се у њему родила на први поглед.

Песма има 4 строфе ( 2 катрена и 2 терцине)

То је облик песме који се зове сонет.

Запамти!

Од 15 сонета гради се песнички облик који се зове СОНЕТНИ ВЕНАЦ. Он настаје тако што последњи стих претходног сонета постане почетни стих наредног сонета. Последњи, петнаести сонет у том венцу назива се МАЈСТОРСКИ СОНЕТ или МАГИСТРАЛЕ. Састављен је од почетних стихова четрнаест претходних сонета. Прва слова стихова мајсторског сонета дају АКРОСТИХ, тј. назив теме или име особе којој је сонетни венац посвећен.

Обнови стилске фигуре:

а) Нека је блажен дан, месец и доба градација

година, час и тренут

б) ... где ме / згодише ока два метонимија

в) ...патње вежу/...са љубављу мене персонификација

г) сузе без броја хипербола

д) њена и ничија више контраст

ђ) лук и стрела што погодише ме метафора

алузија (на Аморове стреле)